Skupna izhodišča ocenjevanja pri predmetu fizika  
v šolskem letu 2017/18

Skupna izhodišča ocenjevanja znanja pri predmetu fizika temeljijo na veljavnem Pravilniku o preverjanju in ocenjevanju v srednjih šolah, veljavnih Šolskih pravilih ocenjevanja znanja II. gimnazije Maribor in veljavnih Skupnih internih izhodiščih preverjanja in ocenjevanja znanja na II. gimnaziji Maribor (v nadaljevanju Skupna izhodišča II. gimnazije).

# Število in vrsta ocen v šolskem letu

Vsak dijak mora pri fiziki pridobiti:

* vsaj tri pisne ocene in
* vsaj eno ustno oceno.

Učitelj lahko določi, da dijak oceno pridobi tudi:

* s pripravo seminarske naloge,
* iz opravljenih eksperimentalnih vaj ali
* iz kreditnih točk.

Dijak dobi odlično oceno (skupno največ dve) za vsakega izmed naslednjih dosežkov:

* na šolskem tekmovanju iz fizike doseže vsaj 80 % vseh možnih točk,
* na državnem tekmovanju osvoji srebrno ali zlato priznanje,
* se uvrsti na fizikalno olimpijado (ali enakovredno mednarodno tekmovanje),
* na tekmovanju Mladi za napredek Maribora ali Srečanje mladih raziskovalcev Slovenije osvoji srebrno ali zlato priznanje na ustreznem področju.

Dijaki pri predmetu Izbirna fizika 1 pridobijo eno oceno na način, ki je enak pridobivanju ocene iz kreditnih točk. Ocena se vpiše k predmetu fizika.

# Kriteriji za ocene

Za zadostno oceno (2) mora dijak:

* poznati osnovne fizikalne pojave in pojme,
* poznati definicije fizikalnih količin in njihove enote,
* poznati fizikalne zakone in jih uporabiti na preprostih primerih podobnih tistim, ki so bili obravnavani pri pouku.

Za dobro oceno (3) mora dijak dodatno:

* znati uporabiti definicije in zakone na preprostih fizikalnih problemih podobnih tistim v učbeniku,
* znati analizirati preprost fizikalni pojav oz. eksperiment.

Za prav dobro oceno (4) mora dijak dodatno:

* znati reševati preproste probleme,
* znati na osnovi rezultatov eksperimenta analizirati in grafično interpretirati zveze med količinami.

Za odlično oceno (5) mora dijak dodatno:

* znati reševati strukturirane in zahtevnejše probleme,
* znati načrtovati in analizirati zahtevnejši fizikalni eksperiment.

# Oblikovanje ocene iz seminarske naloge, opravljenih eksperimentalnih vaj in kreditnih točk

Pri seminarskih nalogah bomo ocenjevali:

* pravilno uporabo simbolov in terminologije,
* jasnost izražanja in logično zgradbo,
* lastni vložek in izvirnost,
* zagovor.

Pri eksperimentalnih vajah bomo ocenjevali:

* pripravljenost na vaje,
* ročne spretnosti,
* sposobnost opazovanja, interpretacije in komuniciranja,
* odnos do dela,
* pravočasnost oddaje poročila,
* poročilo.

Učitelj lahko oceni dijakovo sprotno delo s kreditnimi točkami, kot je opredeljeno v Skupnih izhodiščih II. gimnazije.

# Določanje zaključne ocene

Pri predmetu fizika velja, da so vse pridobljene ocene enakovredne. Zaključna ocena se določi na način, kot je zapisan v Skupnih izhodiščih II. gimnazije.

# Neocenjeni dijaki

Dijak je na koncu 1. ocenjevalnega obdobja neocenjen, če ni pridobil nobene pisne ocene.

Dijak je ob koncu pouka neocenjen, če:

* ni pridobil vseh predpisanih pisnih ocen,
* nima vsaj ene ustne ocene.

# Negativno ocenjeni dijaki

Dijak je ob koncu 1. ocenjevalnega obdobja ocenjen negativno, če povprečje vseh ocen zaokroženo v skladu s 4. točko Skupnih izhodišč II. gimnazije ni pozitivno. Dijak popravlja oceno v skladu s 4. členom Šolskih pravilih ocenjevanja. Oceno, ki jo je dijak dosegel pri popravljanju upoštevamo v povprečju z vsako negativno pisno oceno posebej.

Dijak je ob koncu pouka ocenjen negativno, če:

* ima več kot eno pisno oceno negativno,
* je pri negativno ocenjeni pisni nalogi dosegel manj kot 30 % točk.

# Ugodnosti in razlogi za njihovo izgubo

Dijak lahko v šolskem letu izboljšuje eno pisno oceno. Pisno nalogo, pri kateri bo dijak oceno izboljševal, določi učitelj v dogovoru z dijakom. Izboljševanje ocen izvajamo v zadnjih treh tednih drugega ocenjevalnega obdobja.

O odsotnosti pri napovedanem ustnem ocenjevanju znanja mora dijak učitelja vnaprej obvestiti, v nasprotnem primeru se izostanek šteje kot neopravičen.

Ostale ugodnosti in razlogi za njihovo izgubo so opredeljeni v Skupnih izhodiščih II. gimnazije.

# Izpiti

Pri fiziki lahko dijaki opravljajo:

* popravne (dijaki, ki so negativni ob koncu pouka),
* dopolnilne izpite (dijaki, ki so ob koncu pouka neocenjeni) in
* predmetne (dijaki, ki želijo v 3. ali 4. letniku izboljšati končno oceno).

Izpiti iz fizike so sestavljeni iz pisnega dela, ki predstavlja 75 % končne ocene, ter ustnega dela, ki predstavlja 25 % končne ocene. Če izpit ne zajema celote učne snovi, se lahko izvede tudi samo v pisni obliki. V tem primeru je vpliv ocene izpita na končno oceno sorazmeren deležu snovi, ki ga izpit zajema.

Marko Jagodič  
vodja aktiva fizikov

Maribor, 26. 6. 2017